***Apple Daily*** (kiin.: 蘋果日報; Jyutping: *Ping4-gwo2 Jat6-bou3*; pinyin: *Píngguǒ Rìbào*) oli hongkongilainen sanomalehti, joka toimi vuosina 1995–2021. Lehteä on luonnehdittu hongkongilaisen demokratialiikkeen tärkeimmäksi sanomalehdeksi. Lehden levikki oli keskimäärin 70 000 kappaletta.

Hongkongin lisäksi lehdestä tehdään myös Taiwanissa ilmestyvä painos.

Historia
--------

Lehden perusti hongkongilainen yrittäjä ja aktivisti Jimmy Lai vuonna 1995. Lai kiinnostui politiikasta Taivaallisen rauhan aukion verilöylyn jälkeen ja alkoi harkita lehden perustamista. Lehti otti kärkkäästi kantaa demokratian puolesta ja arvosteli toistuvasti Kiinan kommunistisen puoluetta.

Vuonna 2004 tehdyn tutkimuksen mukaan hongkongilaisten lehtien sisällöstä oli keskimäärin 55 prosenttia oli Peking-myönteistä ja demokratimyönteistä 15 prosenttia. Apple Dailyn kohdalla sisällöstä 50 prosenttia oli demokratiamyönteistä ja mielipidepalstoilla tämä luku nousi 90 prosenttiin.. 

Lain mukaan Apple Dailyn nimi viittaa Raamatussa mainittuun kiellettyyn hedelmään.

### Lakkauttaminen

Vuonna 2020 voimaan astunut kansallisen turvallisuuden laki vaikeutti Apple Dailyn toimintaa merkittävästi. Lehden perustaja pidätettiin syytettynä kyseisen lain rikkomisesta elokuun alussa. Apple Daily ja muut lehdet kritisoivat pidätyksiä kovasanaisesti.

17. kesäkuuta 2021 Apple Daily joutui 500 poliisin ratsaamaksi. Ratsian yhteydessä takavarikoitiin 18 miljoonan Hongkongin dollarin arvosta lehden omaisuutta. Samana päivänä lehti ilmoitti, että Hongkongin lehdistönvapaus "roikkuu hiuskarvan varassa."

Apple Dailyn viimeinen numero julkaistiin 24. kesäkuuta 2021, ja siitä otettiin miljoona kopiota, jotka myytiin loppuun samana aamuna.

Galleria
--------

* Lehden päätoimitus vuonna 2021 kuvattuna.Lehden päätoimitus vuonna 2021 kuvattuna.
* Apple Dailyn auto vuonna 2007.Apple Dailyn auto vuonna 2007.
* Apple Dailyn viimeinen printtinumeroApple Dailyn viimeinen printtinumero
* Viimeistä printtinumeroa jonottavia ihmisiäViimeistä printtinumeroa jonottavia ihmisiä

Lähteet
-------

1. ↑  Hong Kong’s Apple Daily, symbol of pro-democracy movement, to close *the Guardian*.  23.6.2021. Viitattu 11.7.2021. (englanniksi)
2. ↑  Hong Kong's Free Press Is 'Hanging by a Thread.' Supporting It Is the People's Latest Act of Protest. *Inside Edition*.  11.8.2020. Viitattu 11.7.2021. (englanniksi)
3. ↑  了解蘋果日報 *蘋果新聞網*.  Arkistoitu 20.5.2021. Viitattu 11.7.2021. (kiinaksi)
4. ↑  "Mustin päivä Hongkongin median vapaudelle" – Turvallisuuslain kohteeksi joutunut Apple Daily -lehti lopettaa toimintansa *Yle Uutiset*. Viitattu 11.7.2021.
5. ↑  Jessie Lau: What Apple Daily Means for Hong Kong *thediplomat.com*. Viitattu 11.7.2021. (englanniksi)
6. 1 2  Apple Daily: The Hong Kong newspaper that pushed the boundary *BBC News*.  24.6.2021. Viitattu 11.7.2021. (englanniksi)
7. ↑  Hong Kong media tycoon Jimmy Lai arrested, newsroom searched *CNBC*.  10.8.2020. Viitattu 11.7.2021. (englanniksi)
8. ↑  Apple Daily Raid Is the Latest Blow to Hong Kong’s Freedom *The Diplomat*. Viitattu 11.7.2021. (englanniksi)
9. ↑  Apple Daily says Hong Kong press freedom 'hanging by a thread' after five arrested in raid *France 24*.  17.6.2021. Viitattu 11.7.2021. (englanniksi)
10. ↑  Hong Kong: Hundreds line up for last 'Apple Daily' edition *Deutsche Welle*.  24.06.2021. Viitattu 11.7.2021. (englanniksi)

Aiheesta muualla
----------------

* Apple Dailyn taiwanilainen verkkosivu (Arkistoitu – Internet Archive)